S-51/2007

Mál þetta, sem þingfest var þann 12. apríl sl., og dómtekið sama dag, var höfðað með ákæru lögreglustjórans á Selfossi, dagsettri 5. febrúar 2007, á hendur J-kk-þgf I-kk-þgf B-kk-þgf, kt. 000000-0000, Þjóttuseli 1, Reykjavík, og A

,,gegn ákærða J-kk-þgf fyrir umferðar- og fíkniefnalagabrot

I.

með því að hafa, að morgni mánudagsins 4. september 2006 ekið bifreiðinni TD-684, án þess að hafa gild ökuréttindi og óhæfur til að stjórna bifreiðinni örugglega þar sem hann var undir áhrifum MDMA, kókaíns, amfetamíns og tetrahýdrókannabínóls, frá Ölfusborgum, vestur Suðurlandsveg áleiðis til Reykjavíkur, uns ákærði ók bifreiðinni útaf á Hellisheiði dágóðan spöl utan vegar í hrauni, þar sem bifreiðin skemmdist talsvert.

Telur ákæruvaldið brot ákærða varða við 1., sbr. 2. mgr. 45. gr. a. og 1. mgr. 48. gr. umferðarlaga nr. 50/1987 sbr. 5. gr. laga nr. 66/2006, sbr. 1. mgr. 100. gr. nefndra umferðarlaga.

II.

með því að hafa, á sama stað og stund og frá greinir í ákærulið I., haft í vörslu sinni 1,09 g af tóbaksblönduðu kannabisefni og 5,56 g af amfetamíni, sem lögregla fann við leit á ákærða og í bifreiðinni umrætt sinn.

Telst brot ákærða varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, 75/1982, 13/1985, 68/2001 og 2. gr. sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

gegn ákærðu J-kk-þgf og A fyrir þjófnað

III.

með því að hafa að kvöldi þriðjudagsins 5. september 2006 stolið vinstri afturhjólbarða af gerðinni Bridgestone B381 165/65R14 ásamt felgu undan bifreiðinni UF-938 þar sem hún stóð á malarplani austan við lögreglustöðina á Selfossi og sett dekkið undir bifreiðina TD-684, sem þangað hafði verið færð eftir útafakstur ákærða J-kk-ef daginn áður, sbr. ákærulið I., og hagnýta sér hjólbarðann til aksturs allt þar til lögreglan í Hafnarfirði stöðvaði akstur ákærða J-kk-ef á áðurnefndri bifreið þann 15. september 2006 og haldlagði umræddan hjólbarða.

Telst brot ákærðu varða við 244. gr. almennra hegningarlaga nr. 19/1940, en háttsemi ákærða J-kk-ef til vara við 1. mgr. 254. gr. sömu laga.

Þess er krafist að ákærðu verði dæmd til refsingar og að ákærða J-kk-þgf verði gert að sæta sviptingu ökuréttar samkvæmt 101. og 102. gr. umferðarlaga nr. 50/1987, sbr. lög nr. 44/1993, lög nr. 57/1997, lög nr. 23/1998, lög nr. 132/2003, lög nr. 84/2004 og lög nr. 66/2006 og til að sæta upptöku á haldlögðum fíkniefnum sbr. ákærulið II (efnaskrá nr. 10173), samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærðu mættu ekki við þingfestingu málsins þrátt fyrir löglega birtingu ákæru þann 21. mars sl., í Lögbirtingablaði ásamt fyrirkalli þar sem þess var getið að málið kynni að verða dæmt að ákærðu fjarstöddum. Málið var því tekið til dóms samkvæmt 1. mgr. 126. gr. laga nr. 19/1991 um meðferð opinberra mála.

Um málavexti vísast til ákæruskjals. Sannað er að ákærðu frömdu brot þau sem greinir í ákæru og þau eru réttilega færð til refsiákvæða utan að ósannað er brot ákærða J-kk-ef I-kk-ef samkvæmt ákærulið III en ekkert í gögnum málsins bendir til þess að nægjanleg sönnun liggi fyrir svo hafið sé yfir allan skynsamlegan vafa svo að dóm megi leggja á þann þátt ákærunnar. Verður hann því ekki sakfelldur fyrir þann ákærulið. Ákærðu hafa með háttsemi sinni unnið sér til refsingar.

Samkvæmt sakavottorði ákærða J-kk-ef I-kk-ef þá var hann dæmdur til greiðslu 28.000 króna sektar í mars 2006 fyrir brot gegn lögum um ávana- og fíkniefni og í febrúar 2007 var hann dæmdur til greiðslu 220.000 króna sektar fyrir brot gegn 1. mgr. 48. gr. umferðarlaga, 245. gr. og 1. mgr. 259. gr. almennra hegningarlaga nr. 19/1940 og brot gegn lögum um ávana- og fíkniefni. Aðrar refsingar ákærða hafa ekki áhrif á ákvörðun refsingar í máli þessu. Brot það sem ákærði hefur verið sakfelldur fyrir nú er framið í september 2006 og er því hegningarauki við dóm frá 1. febrúar 2007, sbr. 78. gr. almennra hegningarlaga nr. 19/1940. Samkvæmt matsgerð sem liggur frammi í málinu frá Rannsóknarstofu í lyfja- og eiturefnafræði mældist í blóði ákærða J-kk-ef amfetamín 295 ng/ml og MDMA 60 ng/ml. Í þvagi fannst amfetamín, MDMA, kókaín og tetrahýdrókannabínólsýra en ekki tekið fram í hversu miklu magni.

Með vísan til þessa þykir refsing ákærða J-kk-ef I-kk-ef hæfilega ákvörðuð 180.000 króna sekt til ríkissjóðs sem ákærði greiði innan fjögurra vikna frá birtingu dóms þessa en sæta ella fangelsi í tólf daga.

Ákærði J-kk-nf skal sviptur ökurétti í sex mánuði frá birtingu dóms að telja.

Ákærði J-kk-nf skal sæta upptöku á 1,09 grömmum af tóbaksblönduðu kannabisefni og 5,56 grömmum af amfetamíni.

Með vísan til 165., sbr. 164. gr. laga um meðferð opinberra mála skal ákærða, J-kk-þgf I-kk-þgf, gert að greiða allan sakarkostnað sem er vegna rannsóknar á blóði ákærða og matsgerðar, 227.073 krónur.

Samkvæmt sakavottorði ákærðu A þá gerði hún sátt í september 2004 og var gert að greiða 40.500 króna sekt til ríkissjóðs fyrir brot gegn lögum um ávana- og fíkniefni. Í febrúar 2006 gerði ákærða sátt vegna brota gegn 2. mgr. 45. gr. umferðarlaga og var svipt ökurétti í fjóra mánuði auk þess sem hún var dæmd til að greiða 50.000 króna sekt til ríkissjóðs og í ágúst 2006 gerði ákærða sátt vegna brota gegn 3. mgr. 37. gr. umferðarlaga og var gert að greiða 90.000 króna sekt til ríkissjóðs.

Refsing ákærðu A er ákveðin 50.000 krónur í sekt til ríkissjóðs, sem ákærðu ber að greiða innan fjögurra vikna frá uppkvaðningu dóms þessa en sæta ella fangelsi í fjóra daga.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, J-kk-nf I-kk-nf B-kk-nf, greiði 180.000 króna sekt til ríkissjóðs innan fjögurra vikna frá birtingu dóms að telja en sæti ella fangelsi í sextán daga.

Ákærði skal sviptur ökurétti í sex mánuði frá birtingu dóms að telja.

Ákærði sæti upptöku á 1,09 grömmum af tóbaksblönduðu kannabisefni og 5,56 grömmum af amfetamíni.

Ákærði greiði allan sakarkostnað, 227.073 krónur.

Ákærða, A, greiði 50.000 króna sekt til ríkissjóðs innan fjögurra vikna frá uppkvaðningu dóms að telja, en sæti ella fangelsi í fjóra daga..

Á-kvk-nf G-kvk-nf.